Një qendër bamirësie nën shembullin e Nënë Terezës
Qendra “Misionaret e Bamirësisë” ofron ushqim për të varfrit e të pastrehët, ndihmon fëmijët me programe passhkollore si dhe gratë shtatëzëna pa mbështetje
Shumë veta e njohin si Nënë Tereza e Kalkutës bamirësen e famshme me origjinë shqiptare, por emri i saj i vërtetë ishte Anjeze Gonxhe Bojaxhiu. Ndërkohë që bota përgatitet për shenjtërimin e saj më 4 shtator, korrespondentja e Zërit të Amerikës Mariama Diallo na sjell momente të jetës dhe veprës së Nobelistes që mori emër si një njeri i përkushtuar pas humanizmit dhe ndihmës për më të pashpresë: E veshur me sarin e bardhë me vija bojë qiell, Nënë Tereza hapi shoqatën Misionaret e Bamirësisë për të ndihmuar të varfërit në rrugët e Kalkutës. Por shumë shpejt misionaret e saj u përhapën në të gjithë botën. Motra Nishi është një ndër katër murgeshat që operojnë qendrën në rrugën Wheeler në pjesën jug-lindore të Uashingtonit: Një orë më pas fillojnë lutjet, pak para se të shërbehet ushqimi që përgatitet me ndihmën e vullnetarëve. Houston Roberson, pjesëtar i komunitetit fetar Shën Peter Claver, filloi të ndihmonte pesë vjet më parë, kur vinte si vullnetar një herë në muaj. Tani ai vjen një herë në javë. Ai thotë një individ gjykohet nga mënyra se si i trajton të tjerët, sidomos ata për të cilët nuk kujdeset njeri. Nënë Tereza ishte zëri i më të pashpresëve; ajo vazhdon të flasë në emër të tyre përmes vullnetarëve që punojnë në misionet e saj: Në 2003, Nënë Tereza u lumnua nga Papa Gjon Pali II. Ndërkohë që shumë veta shihnin tek ajo një simbol ndërkombëtar të bamirësisë që vlerësohej nga udhëheqës ndërkombëtarë dhe adhurohej nga miliona vetë, të tjerë e kritikonin për shpërdorim fondesh dhe si nje njeri i dhënë pas lavdeve për punën e saj. Michael Witczak është lektor i studimeve fetare në Universitetin Katolik të Amerikës: Ai shembull ka frymëzuar Motrën Leonarde, e cila e takoi Nënë Terezën në 1981, kur erdhi për të përuruar qendrën. Ishte 106 vjetori i ditëlindjes së Nënë Terezës kur Zëri i Amerikës vizitoi qendrën e bamirësisë në Uashington, ku gjejnë ngrohtësi nevojtarët, gjejnë mbrojtje gratë shtatëzëna që nuk kanë strehë tjetër dhe gjejnë mbështetje dhe ndihmë fëmijë të një programi passhkollor.